14

ISIGIDIMI SAMAXOSA, FEBRUARY 1, 1887.

kule ntlanganiso, baluswe ngeli siko lenu. Bavuseleleni ninamatuba amaninzi okukwenza oko, zipateni nje ngamadoda entweni zonke, nihambele pambili kubo bonke ubom benu. Yibani ngamadoda enyaniso kubom benu bonke ; nibe yimifuziselo ekukutaleni. Tetani ngesiko lenu eli kuzo zonko indawo. Yibani ngabakokeli bododana Iweli lizwe lakowenu kwinto zonke ezilungileyo. Ngamana u Tixo ayisikelele intlanganiso yenu. (Kwadunywa kakulu.)

U Mr. Mtywaku Mehlo, usukile emva kuka Mr. Harper, watakazela ebulela inteto ka Mr. Harper, neya bafundisi bonke wati—Namhla ngati u Satana uyoyiswa kulento. Hambisani madodana akowetu. Ngamana kude kume ngani. Kusuke u

Mr. Dondu Malawu, umkokeli wase Rini, wati—Ndibulela i Nkosi ukuba intlanganiso yoluhlobo indifumane apa. Ibingeko ngeletu ixesha tina, ubengatukwayo umntu welisiko lenu ; atukwe nanga bafazi, kanti nina ngoku eli lenu isiko lomelezwa nangabo. Kambo ndomka nendaba kuba ndingumfo wase mzini, ndincokole ekaya ngento entle endiyibone apa. U Tixo makabe nani. (Kwadunywa.)

U Mr. Qebeyi H. Mekeni usukile ukucelwa wati—Mna ndili lungu elidala lale ntlanganiso, sayingena tina kuqala, yemiswa ngesi bonda senu esi u Mr. Magabela, abantu abangena kuqala, ke tina salandela. Lentlanganiso ikuninje nedwa apa, yaqalwa zizo zonke i ramente e Gwali, zanga ziya yamkela zonke oko, zabuya zabuya umva; ndiyavuya nisayigcinile nje nina apa. Besitukwa tina ngeletu ixesha, kuba ibise bubuhedeni kakulu ngeloxesha; nina ngoku anina ntshaba njengati. Yibambeni dodana Iwakowetu, tina bantu bayo bokuqala siyalupala, kodwa Iona isiko eli sisalibambile, nonyana bam ngabeli siko (yiva!) ngapandle komnye owazilahlayo, kanti wazibizela amashwa ngokwenjenjalo. Ugqibe inteto omnandi yobuciko u Mr. Mekeni wahlala. (Kwadunywa.)

U Mr. Tokwe Vena, umkokeli walapa usukile, wateta kwangenteto eyomelezayo kakulu, nangobuciko obukulu, ebonisa ukuba lomsebenzi unentsikelelo ka Tixo enkulu.

U Mgcini-Sihlalo, emva koku uvakalise amagama amakwenkwe amatandatu angeniswa ebudodeni, ayalwa kakulu, waza u Mr. Rubusana wawanika isandla sokunene ogameni laba Fundisi lokwamkelwa. U Mr. Peter Tyamzashe i President yomnyaka, wawanika isandla sokunene egameni lentlanganiso. Yavalwa ngomtandazo ngo 12 o’clock.

Kute kwakupunywa, amadodana ajikeleza umzi ngamahashe ekoke- Iwe yi President, epetwe amahashe lawo maninzi kunene ngu Mbali wentlanganiso. Kuyiwe esidlweni e South Peelton—kwangenwa ngo 1 o’clock. Sipaule amanene namanenekazi ase mzini. Amanene, o Messrs. Andrew G. Gontshi, W. K. Ntsikana no Luke Ntanta. Amanenekazi, Miss Balla, Miss Bobi, base Bayi; Mrs. Ntanta, Esikobeni, Tembuland. Kungenwe emva koko kwi “ *Tositi-Zemini”* kwacelwa u Rev. W. B- Rubusana ukuba atabate isihlalo. Ulilele ukubekwa kwimbeko engaka ngenxa yokuba engazi ukuba lendawo imfanele, kuba eyazi into elindelwe kumhlali-ngapambili. Elileli pantsi, kusuke u Mr. P. Tyamzashe—owanqwenelela abafundisi intsikelelo. Kupendule u Rev. W. B. Rubusana wababulelela abafundisi, wati ulutsha olu lunokubancedisa abafundisi emsebenzini wabo ngokuti bazipate kakuhle ngazo zonke indlela—utete ngamazwi afanelekileyo kanye. Kusuke u Mr. A. Gontshi wanqwenelela intlanganiso le ye Siko. Kupendulwe ngu Mr. P. Tyamzashe, i President, ngamazwi ashushu, namafutshane, etyila into efanele ukuba yiyo intlanga- niso le esaya kwa amazwi ka Rev. Mr. Harper. Kusuke u Rev. W. B. Rubusana,—Wanqwenelela i Pesheya kwe Nciba intsikelelo ne mpumelelo.—Kupendule u Mr. A. Gontshi ngamazwi obuciko, pakati kwawo ute—I Transkei - ifanele ukuhlala itsala umxelo wabo bonke abantwana bohlanga, nabatandi bomzi antsundu; kuba i Nkosikazi ikona, namangqandende ama Ngqika acitakelele kona. Ke kulapo buse kona ubumnyama, nakuba intlanganiso enga yena angayixelela ukuba abakanyiselweyo abantu kona abakuso eso simo bacingelwa ukuba bukuso, esokuhamba ngomgqweto ngamanye amaxa. (Kwahlekwa.) Kusuke u Mr. Ntsikana—Wanqwenelela intsikelelo amanenekazi. Kupendule u Mr. A. H. Maci—Waqala ngokubulela ituba Lokuba abe newonga lokuba ngumlomo womqolo wesizwe, amanenekazi. Wati afanele amanenekazi antsundu ukuba afumane zonke indawo ezizincam ekunyuseni uhlanga ezinje ngemfundo nokufundi- swa imisebenzi yokupata izindlu. Ngalo lonke ixesha isakangelwe kancinane lendawo kwakukolisa ngokwakiwa izindlu ezi siseko sise ntlabatini—watsho wati ziko indawo afunelwe kuzikangela namanenekazi nakuba yena engazuzi bunyaniso bazo, ezi kutiwa—Ati amanenekazi akuqala ukuba nentwana yemfundo ayicekise inxenye yemisebe- nzi, ekuti ke futi-futi akuba endile umntu adle ngokwenza izonka ezivutwa calanye, ati akunikwa nehempe ukuba ayolule ngentsimbi yase mlungwini, isuke ihempe ibo nie ngokungati ibi xonywe emitini yaza yonakaliselwa zintaka. (Yiva! yiva! kwahlekwa.) Kusuke u Rev, W. B. Rubusana—Wanqwenelela indwendwe ne teachers intsikelelo. Kupendulwe ngu Mr. Luke Ntanta ngamazwi amafutshane ebulela oko, wapaula ukuti i teachers bezifanele ngokukodwa ukuba zinqwenelelwe intsikelelo kuba yena ucinga ukuba ngabona bantu benza umsebenzi ongapezulu kowawabanye. Ekwati emva kwake kwapunywa isituba se miniti ezi 15.

Kwabuya kwangenwa ezixoxweni zentlanganiso. Kwagqitywa ngokuxelwa kwexesha lentlanganiso. Kwamiswa u June 1887, usuku lovakala emapepeni, nendawo eyakuba kuyo. Amagosa amatsha ate amiswa. Kwamiswa kwa amadula ngapandle ko Messrs. P. Tyamza­she no I. Tshwete. Kwamiswa la angezantsi:—*Chairman,* Mr. W. K. Ntsikana ; *Chairman,* Mr. P. Mcelu; *Secretary,* Mr. A. H. Maci; *Vice-Secretary*, Mr. N. N. Magwanya; *Treasurer,* Mr. J. M. Magwanya ; *Committee Members :—*Messrs. B. Majombozi, C. Buka- she, R. Payi, D. Nell, S. Mcelu, M. Mjolo, J. Thom. Kwahlukwana ngo 11 P.M. yintlanganiso emnandi kakulu.

A. H. Maci, *Umbali.*

Peelton, 24th January, 1887.

IMBALI ZAKWA XOSA.

[W. K. Ntsikana.]

AMAFOLOTWANE ka rarabe.

Bokumbula abalesi betu, ukaba sabashiya ngo Rarabe eye wafel’ e Batenjini kwezo ntili ze Xuka. Namhla ke singa singalanda amafolotwane ake, njenge nkosi yolo udidi; nangani sigayi kunaba simkanane nobuvutuluka bezenzo zake, sesoti sigane indawo ezizintloko. Oko ebemi e Bolo, indlu yake ibisendulini, kuko umtati pambi kwendlu obuseko won' okwawo pambi kwalemfazwe. ka Ncayec'ibi, kuba abantu bebe ngavunyelwe ukuba bawugawule, asazi ke ngoku ukuba ungaba usekona. Umzi wake ungapantsi ecaleni lomlanjana oli Bolo. Ayakuti amapakati sakopulwa isifuba, enze uludwe aman’ukunikelana ngayo ide iye kufika kuye iseshushu. Ukusuka kulondlu yake ikulonduli, kucangciswe amatye, ahamba pezu kwawo xa sukuba esiya ebuhlanti nase mzini. Xana apume nenkomo, waya kwalusa, ubesiti ngamanye amaxesha ahambe neshweshwe elimptele into yokuze atye akulamba; it’inyama yakuvutwa ekaya, amapakati enze kwa olo ludwe ukuyisa kumntan’omhle lowo. Njengokuba indlu yake ibise ndulini ite qabavu yodwa, amasentile, oko kukuti intlola, ebehlahlwa; ati amanye ay’eme ngetafa le Qwanti, ati amanye avelele ozi Nyara ukugcina umzi ukuba ungabaqwa uqutyulwe zintshaba. Okanye kwaqolwa intombi yake enkulu u Ntsusa engekendi; kwatiwa ngokuq'olwa kwayo, kunje ngokuba kuqolwa umnakwayo u Mlau. Yenjenjalo ukupela kwayo imbali yomfo ka Palo, u Rarabe::—

Inyangan’ esiqekevana,

Isb’alamdaka;

Umandlwini akaboni lupandle,

Untloyiy’ akanuke:

Uhlaz’ oluseweni,

Oludliwa yintenetya nembila ;
Uso-Ntsusa, uso-Kote.

IMBALI KA GXULUWE INTO KA GCAGANA.

Pakati kwezijora, namavamqeba olodidi, asinakuba singaqali ngomfo ka. Gcagana,—

“ Uzikali-mazembe wakwa Nomshwaka,” inqawa (oko kukuti izingela).

Wati ngamhla utile, wesuka waya kuzingela nomfana ogama lingu Kweza, babulala ke inyati ; ababonanga ngani! Babone sebesesazulwini sabatwa abati ke bakuba bebabambile babapanga izikali. Bate kubo ningabayipina inkosi? Bate bonasingama Ndlambe. Bate ngobanina amagama enu? Baxelile. Bate ipina indara? Bati bona ekaya. Bate umntu angafika niuina ekaya ? Bate bona kwangoku. Bate makuye omnye, wasel’enqwala u Gxuluwe kumfan’ u Kweza. Owati ke yena wasel’elala pantsi ukubaleka ukuya ekaya, wasala keyena u Gxuluwe eselugcinweni. Kute, kwabako Mtwa uman’emonde- le, uvakel’ esiti—“ Idinga yaka yanga yabona bira Tyume ndikohliswa ngulondawo faka faka.” Ahlal’ ahlal’ ati, Ngafala ngotumbe kolos’ umbi kangakanana!” Bat’abanye, “ Angafala kambe kuba ngugeza.’’ Amti pafu ngokumfungis’ ati ‘ Rarabe!’ Atiyena ‘ Ndlambe.’ Ute kwakuba mzuzu— ‘Kanindibolek’ umkonto ndinqwemel’ izinja.” Wawunikwa ke, waman’ ukuwulalisa ngecala bubanzi ukuze ati ubutuntu, atsho ke okwenene ati, “ Awusiki, ndibolekeni wumbi.” Bamboleke, waman’ ukwenjenjalo yade yanela ngakuye, kwaye kuko mkonto uyintshuntshe agqubela wona bada bamnika wona, kwaqala ukuti ngco ke kuye. Waman’ ukuyilola lontshuntshe yake, bade bati—“ Ilola kangaka ikonto Gxulusha iyakwenza ntoni?” Ati “Ndifuna ukuba ube bukali zendinqwemele izinja zenkosi.” Babuz’ indara, ati yena fan’ ukuba usendawen’ etile waman’ ukucanc’ imilambo xana babuzayo. Sihlale, sihlale kwa esasibekelwana sasemini siti ‘Rarabe,’ ati yena ‘Ndlambe Babuze kwa indara xana sekusebusuku, ati yena makabe ukufupi ngoku. Wada wozela walala wonke umzi wa Batwa; sasala esasibekelo siti sakufun’ ukuti ratya, siti pafu, sesiwa- mis’ amehlo ku Gxuluwe wada wabon’ ukuba oh! ubusuku buya hamba. Bate bakubon’ ukuba bakwesika-Badakazi abanye, isibekelwana esiya sibonakalayo okokuba sinamanwele siyaheketeka, wesuka pezulu umfo ka Gcagana, waqala ngaso wasany’ amahlanza, wazenza baninzi, ngokutakazela kwake esiti “ Tsi-ha! ha! ha! izikali zika Rarabe!” kwaye nezinja sekusuke kwabambela. Eteta umntwana,wasibek’osomt’ofileyo